TNR ดีดกลับ 2 วันติด! บวกเพิ่มอีก 4% หลังเข้าเขตขายมากเกินไป โบรกฯ แนะซื้อ เป้าสูง 22.2บ.
TNR ดีดกลับ 2 วันติด! บวกเพิ่มอีก 4% หลังเข้าเขตขายมากเกินไป โบรกฯ แนะซื้อ เป้าสูง 22.2 บาท ล่าสุด ณ เวลา 12.19 น. อยู่ที่ 16 บาท บวก 0.60 บาท หรือ 3.90% สูงสุดที่ 16.40 บาท ต่ำสุดที่ 15.40 บาท ด้วยมูลค่าซื้อขาย 1.54 ล้านบาท
8 ก.พ. 2561

ผู้สื่อข่าวรายงานว่า ราคาหุ้น บริษัท ไทยนิปปอนรับเบอร์อินดัสตรี้ จำกัด (มหาชน) หรือ TNR ล่าสุด ณ เวลา 12.19 น. อยู่ที่ 16 บาท บวก 0.60 บาท หรือ 3.90% สูงสุดที่ 16.40 บาท ต่ำสุดที่ 15.40 บาท ด้วยมูลค่าซื้อขาย 1.54 ล้านบาท

ทั้งนี้ ราคาหุ้น TNR ปรับตัวขึ้น 2 วันติดนับตั้งแต่ราคาหุ้นปิดตลาดอยู่ที่ระดับ 15 บาท เมื่อวันที่ 6 ก.พ.61
ด้าน บล.เออีซี ระบุในบทวิเคราะห์ แนะนำ ซื้อ TNR ให้ราคาเป้าหมายที่ 22.2 บาทต่อหุ้น แม้ปี 60 คาดกำไรหด 16.6% เทียบจากปีก่อน แต่ในปี 61 จะพลิกโต 58.9% เทียบจากปีก่อน ด้วยแผนขยายฐานลูกค้า OEM ในต่างประเทศและแผนเพิ่มสัดส่วนยอดขายของกลุ่มธุรกิจสินค้า Own Brand ทั้ง ONETOUCH และ Niptex ผนวกกับราคาหุ้นยังมี Upside และคาดให้ Div.Yield จากผลการดำเนินงานปี 60 ที่ 1.4%
สำหรับเทคนิคหุ้น TNR ฟอร์มตัวปิดแท่งเขียวแรกขึ้นมาได้โดยบวกกว่า 2.67% โชว์ความแข็งแกร่งกว่าตลาดที่ปิดลบในช่วงบ่าย เนื่องจากหุ้นอยู่ในภาวะ Oversold (ขายมากเกินไป) ประกอบกับเริ่มมีสัญญาณดีดตัวอย่าง Bullish Divergence ทำให้เราหันมามองเจ้า TNR ที่จะเดินหน้าต่อไปทดสอบแนวต้านแรกที่ 15.70 และมีเป้าหมายของการดีดตัวรอบนี้ที่ราคา 16.50 จึงถือว่ายังมีช่องว่างของการขึ้นต่ออยู่พอตัว